|  |  |
| --- | --- |
| **Босна и Херцеговина Министарство одбране** | **Bosna i Hercegovina Ministarstvo odbrane/obrane** |
| Број: 10-34-1-2430-2/24 |  |
| Сарајево, 31.10.2024. година |  |

На основу члана 54. Закона о раду у институцијама Босне и Херцеговине („Службени гласник БиХ“, број: 26/04, 7/05, 50/08, 60/10, 32/13, 93/17, 59/22 и 88/23), члана 8. Одлуке о условима и начину пријема приправника високе стручне спреме у радни однос у институцијама Босне и Херцеговине („Службени гласник БиХ“, број: 52/05, 102/09 и 9/15), Одлуке о расписивању јавног огласа за пријем приправника, број: 10-34-1-2430-1/24 од 22.10.2024. године и Одлуке о измјени одлуке о расписивању јавног огласа за пријем приправника, број: 10-34-1-2430-3/24 од 13.11.2024. године, Министарство одбране Босне и Херцеговине, **р а с п и с у ј е**

# ЈАВНИ ОГЛАС

**за пријем приправника у Министарство одбране Босне и Херцеговине**

**Приправник – са завршеним факултетом друштвеног смјера или факултетом техничког смјера или факултетом природно-математичког смјера или факултетом здравственог смјера,** висока стручна спрема VII степен или завршен први циклус студија уз остварених најмање 180 ЕЦТС за особе које су студије завршили по болоњском систему образовања - дванаест (12) извршилаца.

# Опис послова и радних задатака:

Приправници ће обављати послове у сврху оспособљавања за самосталан рад у оквиру своје струке и стицања радног искуства за полагање стручног (управног) односно јавног испита.

Радни однос приправника заснива се на период од једне (1) године. Мјесто рада: **Сарајево**

# Услови за пријем:

1. За пријем у радни однос приправник мора испуњавати сљедеће опште услове прописане чланом 10. Закона о раду у институцијама Босне и Херцеговине (да има навршених 18 година, да је држављанин Босне и Херцеговине, да против њега није покренут кривични поступак за кривично дјело за које је предвиђена казна затвора три и више година, или да му није изречена затворска казна за кривично дјело учињено с умишљајем у складу са кривичним законима у Босни и Херцеговини и да није обухваћен одредбом члана IX. става 1. Устава Босне и Херцеговине, да је физички и психички способан за обављање послова радног мјеста на које се пријавио код послодавца).
2. Поред општих услова прописаних Законом о раду у институцијама Босне и Херцеговине, приправник мора испуњавати и посебне услове:
	* завршен факултет одговарајућег смјера, висока стручна спрема или завршен први циклус студија уз остварених најмање 180 ЕЦТС бодова, што доказују дипломом (оригинал или овјерена фотокопија) или увјерењем о дипломирању издатим од стране високошколске установе, не старијим од једне године од дана дипломирања (оригинал или овјерена фотокопија). У случају да факултет није завршен у Босни и Херцеговини диплома мора бити нострифицирана (доказ о нострификацији - оригинал или овјерена фотокопија);
	* да нема остварен радни стаж у трајању од једне (1) године или више у струци након дипломирања.

# Потребни документи:

Кандидати су дужни уз пријаву на оглас коју су дужни својеручно потписати, доставити овјерене копије сљедећих докумената:

* + лична карта;
	+ диплома или увјерење о дипломирању (увјерење не може бити старије од једне године, односно од рока потребног за издавање дипломе), односно за кандидате који су високо образовање стекли по болоњском процесу уз факултетску диплому потребно је доставити и додатак дипломи, а у случају да факултет није завршен у Босни и Херцеговини, страна диплома мора бити нострифицирана (доказ о нострификацији);
	+ доказ да немају остварен радни стаж након стицања високе стручне спреме у трајању од укупно једне (1) године или више што доказују овјереном фотокопијом радне књижице (насловна страна као и странице с подацима о радном стажу) или потврдом/увјерењем Завода за запошљавање или потврдом ПИО/МИО да нису регистровани у матичној евиденцији запослених;
	+ увјерење о држављанству, не старије од 6 мјесеци;
	+ изјаву да није под оптужницом Међународнога трибунала за бившу Југославију у Хагу и да није одбио повиновати се наредби да се појави пред Трибуналом члан IX.1. Устава БиХ.

Тражени документи не подлијежу враћању.

Изабрани кандидат је дужан прије потписивања Уговора о раду доставити љекарско увјерење о здравственој способности за обављање послова радног мјеста на које се пријавио и увјерење да се против њега не води кривични поступак, издато од надлежног суда (не старије од три мјесеца), у противном неће доћи до потписивања Уговора о раду, односно, кандидат се скида с листе успјешних кандидата.

# Процедура избора:

Кандидати који испуњавају услове расписаног јавног огласа и чије пријаве су комплетне и благовремене подлијежу провјери знања коју у складу са Одлуком о условима и начину пријема приправника високе стручне спреме у радни однос спроводи Комисија за избор приправника.

О мјесту и датуму провјере кандидати ће бити благовремено обавијештени.

Јавни оглас остаје отворен 15 дана од дана објављивања на службеној wеб страници Министарства одбране Босне и Херцеговине.

# Напомена:

Потписану пријаву на јавни оглас са биографијом, адресом и контакт телефоном, те траженом документацијом доставити препорученом пошиљком на адресу: **Министарство одбране Босне и Херцеговине,**

# Сарајево, ул. Хамдије Крешевљаковића бр. 98. са назнаком

**„Јавни оглас за пријем приправника“.**

Непотпуне, неблаговремене и неуредне пријаве неће бити узете у разматрање.

Доставити: **М И Н И С Т А Р**

* + *Уред за односе са јавношћу* **Зукан Хелез**
	+ *Агенција за државну службу БиХ*
	+ *а/а*